

**ЈУ „НАРОДНA БИБЛИОТЕКА" ГРАДИШКА**

**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈУ „НАРОДНА БИБЛИОТЕКА“ ГРАДИШКА**

 **за 2022. годину**

**Градишка, март 2023. године**

**САДРЖАЈ**

1. **ДЈЕЛАТНОСТ.............................................................................................. 3**
2. **ПРАВНИ СТАТУС И ВЛАСНИЧКА СТРУКТУРА...................................... 3**
3. **ОРГАНИЗАЦИОНА СТРУКТУРА И МЕНАЏМЕНТ......................................3**
4. **БРОЈ И СТРУКТУРА ЗАПОСЛЕНИХ...........................................................4**
5. **ОБИМ УСЛУГА..............................................................................................4**
6. **ИЗВРШЕНА УЛАГАЊА И ИЗВЕДЕНИ РАДОВИ.......................................8**
7. **ПРОБЛЕМИ У ПОСЛОВАЊУ.......................................................................8**
8. **ГОДИШЊИ ОБРАЧУН ................................................................................9**
9. **ЗАКЉУЧАК..................................................................................................10**

# ДЈЕЛАТНОСТ

Основна дјелатност ЈУ „Народна библиотека“ Градишка је библиотечко-информациона дјелатност.

Библиотечком дjелатношћу сматра се систематско прикупљање, стручно обрађивање, чување и давање на коришћење библиотечке грађе, као и прикупљање информација о тој грађи.

Библиотека је неопходна за развој образовања, науке и културе и покретач је свеукупног развоја слободног, демократског грађанског друштва.

Примарна улога библиотеке је да прикупља, истражује, чува и даје на коришћење библиотечку грађу и да пружа приступ информацијама.

Библиотечка грађа обухвата: књиге, брошуре, часописе, новине, магистарске радове, докторске дисертације, рукописе, каталоге, проспекте, плакате, штампане летке, картографске публикације, као и репродукције ликовних дјела, разгледнице, календаре, фотографије, видео - касете, електронске публикације и другу грађу намијењену библиотечкој дјелатности.

# ПРАВНИ СТАТУС И ВЛАСНИЧКА СТРУКТУРА

Јавна установа „Народна библиотека“ Градишка.

Власничка структура установе је приказана у сљедећој табели.

Табела 1. Власничка структура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 96,60 | 515.170,00 КМ |  |
| Министарство просвјете и културе РС |  3,40 | 18.255,00 КМ |  |
| УКУПНО: | 100,00  | 533.425,00КМ |  |

# ОРГАНИЗАЦИОНА СТРУКТУРА И МЕНАЏМЕНТ

ЈУ „Народна библиотека“ Градишка ради пo принципу одјељења:

1. Позајмно одјељење за одрасле
2. Дјечије одјељење
3. Читаоничко (стручно) одјељење
4. Завичајно одјељење
5. Mатично одјељење
6. Одјељење за дигитализацију и депозит
7. Одјељење за опште и рачуноводствене послове

Током године, по Уговору о дјелу ангажују се радници према потребама установе.

Према Правилнику о унутрашњој организацији и систематизацији радних мјеста у ЈУ „Народна библиотека“ Градишка осим седам (7 ) стручних библиотечких радника, запослени су директор, шеф рачуноводства, хигијеничар и (1) приправник - библиотекар. Укупно 11 запослених.

1. **БРОЈ И СТРУКТУРА ЗАПОСЛЕНИХ**

Укупно је запослено 11 (једанаест) радника и све су жене.

Табела 2. Квалификациона структура запослених

|  |  |  |
| --- | --- | --- |
| **Р.бр.** | **Квалификациона структура** | **Структура запослених према полу** |
| **Мушких** | **Женских** |
|  | ВСС |  | 8 |
|  | ВШС |  | 2 |
|  | ССС |  | 1 |
|  | НК |  | 0 |
| УКУПНО: |  | 11 |

# ОБИМ УСЛУГА

Јавна установа „Народна библиотека“ Градишка је у извјештајном периоду од наплате чланарине остварила приход од 2.275,00 КМ. У поменутом периоду у библиотеку су учлањена 1403 читаоца. На коришћење је издато 20.078 књига, а библиотеку је посјетило 20. 093 посјетиоца. Књижни фонд у 2022. години повећан је за 1862 библиотечке инвентарне јединице (књиге) и он укупно износи 69.263 публикације.

Књижну грађу из COBISS система у којем је библиотека од 15.3.2021.године, преузимају лиценцирани библиотекари и у 2022. години обрађено је 1596 књига, што је укупно са 31.12.2022.године 9262 инвентарне јединице.

Сва грађа библиотеке доступна је читаоцима путем Web портала (<https://www.biblioteka-gradiska.com>).

Захваљујући донацији појединаца и установа, књижни фонд библиотеке стално расте. Због недостатка простора рађен је отпис књижне грађе, а наслови којима библиотека располаже у већем броју примјерака, поклањани су и организовани су хуманитарни сајмови књига.

Број манифестација и активности које су реализоване у 2022. години у ЈУ „Народна библиотека“ Градишка је 98 и неке од њих су :

* 1. **Јануар:**
* Приређена је изложба књига која је носила назив “Писали су о Градишци“ и пригодан програм у библиотеци поводом Светосавља и традиционална додјела награда најбољим читаоцима за претходну годину.
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у COBISS систему.

**5.2. Фебруар:**

* Обиљежен Међународни дан даривања књига у виду поклањања и размјене књига и сарадње са школским библиотекама и разним удружењима.
* Обиљежавање Међународног дана матерњег језика (21. 2) – Расписан конкурс за избор најљепшег ћириличног рукописа.
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у COBISS систему.

**5.3. Март:**

* Поводом Међународног дана жена омогућено је бесплатно чланство у библиотеци за све суграђанке.
* Представљена је збирка поезије „Заједно са зидовима“ Предрага Бјелошевића, предсједника Удружења књижевника Републике Српске.
* Поводом обиљежавања Међународног дана поезије (21. 3) приређена је изложба књига поезије.
* Приређена промоција књиге „Путовање кроз Босну и Херцеговини“, аутора Зорана Матића из Бања Луке.
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у COBISS систему.

**5.4. Април:**

* Поводом Међународног дана дјечије књижевности (2. 4) библиотеку су посјетили полазници ЈПУ „ Лепа Радић“.
* Учешће у прољетном уређену града.
* Обиљежен Међународни дан књиге и дан Града Градишка (24. 4). Поводом тога организовано је неколико манифестација (Завршна манифестација и додјела награда по завршетку конкурса „Најљепши ћирилични рукопис“, радионица са дјецом „Градишка – град у којем одрастам“ и Хуманитарни сајам књига „ Књиге за Косово и Метохију“ на Тргу Чубриловића.
* Дигитализација библиотечке грађе.
* Ативности чланова радионице „Шареница“.
* Обрада библиотечке грађе у COBISS систему.

**5.5. Мај:**

* Расписан конкурс „Сузе Козаре“.
* Учешће на стручном семинару у организацији Друштва библиотекара Републике Српске, библиотекар Маја Дејановић је одржала предавање на тему „Каталошки листићи деведесетих у 21. вијеку“
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у COBISS систему.

**5.6. Јуни:**

 - Организован хуманитарни љетни сајам књига у сарадњи са удружењем „Баштионик“.

* Дана 15. јуна 2022. године започета је реализација размјене уџбеника за ученике основних школа. Размјена уџбеника је активност која се годинама спроводи током љетног распуста и која се показала као веома корисна за ученике и родитеље.
* У дворишту библиотеке приређено је књижевно вече са књижевницом Миланком Благојевић из Шамца.
* У дворишту библиотеке приређена је и промоција књиге „Дара из Јасеновца“ – гост Биљана Чекић.
* У сарадњи са представницима Удружења Срба из Словеније и библиотеке „Вук Караџић“ из Љубљане у дворишту библиотеке приређена је завршна манифестација и додјела награда награђенима на књижевном конкурсу „Сузе Козаре“.
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у COBISS систему.

**5.7. Јули:**

* Настављена размјена уџбеника за ученике основних школа.
* У оквиру манифестације „Градишко љето“ на љетној позорници Завичајног музеја приређена је представа за дјецу „Вријеме је за бајку“ у извођењу Дјечијег позоришта Републике Српске, а све у организацији ЈУ „Народне библиотеке“ Градишка.
* Посјета дјеце са Косова и Метохије и упознавање са радом библиотеке.
* Обнова књижног фонда куповином нових наслова.
* Дигитализација библиотечке грађе.
* Обрада библиотечке грађе у COBISS систему.

**5.8. Август:**

* Завршена размјена уџбеника за ученике основних школа, приликом које је размијењено око 120 комплета уџбеника, чиме је повећан и број чланова у Дјечијем одјељењу наше библиотеке.
* Активности чланова радионице „Шареница“.
* Дигитализација библиотечке грађе.
* Обрада библиотечке грађе у COBISS систему.

**5.9. Септембар:**

* Учешће у Римском фестивалу са „Римском причаоницом“ који је организован од стране Градске управе Града Градишка.
* У оквиру манифестације „Градишка јесен“ на љетној позорници Завичајног музеја библиотека је приредила књижевно вече са Михајлом Орловићем и представљен је роман „ Ана“.
* Обиљежен Међународни дан писмености (8. 9) организовањем сајма размјене књига у дворишту библиотеке.
* Одлазак на сајам књига у Бања Луку и учешће директорице библиотеке Сњежане Миљковић у панел дискусији коју је организовало Министарство просвјете и културе Републике Српске.
* Активности чланова радионице „Шареница“ у оквиру којих је обиљежен Дан европских језика (26. 9), у сарадњи са школама страних језика из Градишке.
* Поводом славе Града Градишка Мале Госпојине (21. 9) библиотека је свим суграђанима омогућила бесплатно чланство.
* Активности чланова радионице „Шареница“.
* Дигитализација библиотечке грађе.
* Обрада библиотечке грађе у COBISS систему.

**5.10. Октобар:**

* Обиљежена Недјеља дјетета у сарадњи са предшколским и школским установама. Организоване су посјете библиотеци и приређене едукативне и забавне радионице. Такође, представници библиотеке одлазили су у предшколске и школске установе.
* Обиљежен Дан библиотекара Републике Српске отварањем изложбе о Нобеловцу Иви Андрићу. Отварањем изложбе обиљежено је 130 година од рођења Иве Андрића. Сарадници и гости били су представници Специјалне библиотеке за слијепа и слабовида лица РС и Народних библиотека из Зворника и Лакташа. Као и Музеј књижевности и позоришне умјетности БиХ и Удружење Денариус.
* Чланови библиотечке радионице приредили су радионицу на тему „Лик и дјело Вука Стефановића Караџића“.
* Активности чланова радионице „Шареница“.
* Дигитализација библиотечке грађе.
* Обрада библиотечке грађе у COBISS систему.

**5.11. Новембар:**

* Реализација активности предвиђених поводом манифестације „Ноћ у библиотеци“:
1. Приређена је промоција књиге „Не дамо светиње“ Растка Поповића.
2. Приређено филмско вече у сарадњи са Глоса центром за њемачки језик.
3. Приређена је декупаж радионица за одрасле.
4. Приказан је филм за дјецу.
* Сарадња са Удружењем „Врбашка кроз вријеме“ приликом које су поклоњене књиге новоформираној библиотеци у Културном центру у Врбашкој.
* У сарадњи са средњим школама из Градишке обиљежена је годишњица рођења Вука Стефановића Караџића. Ученици су присуствовали пригодном програму приређеном у част Вука Стефановића Караџића.
* Гост у библиотеци - доктор Боро Вујасин из Новога Сада одржао је предавање на тему „Здрава исхрана и здрав начин живота“ и промовисао своје књигу које говоре о овој теми.
* Активности чланова радионице „Шареница“.
* Дигитализација библиотечке грађе.
* Обрада библиотечке грађе у COBISS систему.

**5.12. Децембар:**

* Ресторан „Ђердан“ из Градишке традиционално је спровео акцију „Једна књига - један гост - један десерт“. Све прикупљене књиге поклоњене су библиотеци.

 -Обиљежен дан особа са инвалидитетом – креативна радионица „Ми можемо много“.

* Под покровитељством Града Градишка, ЈУ „Народна библиотека“ Градишка и Књижевна заједница „Васо Пелагић“ Бања Лука приредили су представљање Зборника радова „Кад прошлост проговори: Козара, 80 година касније“ у Културном центру Градишка.
* Приређене промоције романа завичајних писаца - Василија Карана из Бања Луке „Вјетар још није стао“ и промоција романа „Крвави мјесец над Земуном“ Владе Шушњара из Нове Тополе.
* Промоција књига Ненада Андрића „Сусрет са светогорским старцима“ и „Пешке кроз Свету Гору“
* У оквиру манифестације „Градишка зима 2022/2023“ библиотека је приредила манифестацију „У сусрет Светом Николи“ у Културном центру Градишка.
* Активности чланова радионице „Шареница“.
* Дигитализација библиотечке грађе.
* Обрада библиотечке грађе у COBISS систему.
1. **ИЗВРШЕНА УЛАГАЊА И ИЗВЕДЕНИ РАДОВИ**

У 2022. години извршена је укупна набавка опреме у износу од 14.170,00 КМ.

Из буџета града Градишка извршена је набавка опреме у износу од 14.170,00 КМ и то:

- рачунарска опрема: 1.304,00 КМ,

- набавка библиотечких књига: 5.930,00 КМ,

- набавка опрме за гријање и вентилацију: 1.868,00 КМ,

- набавка оосталих постројења: 3.333,00 КМ и друго.

# ПРОБЛЕМИ У ПОСЛОВАЊУ

Јавна установа „Народна библиотека“ Градишка је једна од најстаријих установа у области културе на подручју града Градишка. Основана је Одлуком Скупштине општине Градишка дана, 28.7.1994. године. Послије катастрофалног пожара који се десио у Дому културе Градишка, 16. 11. 2005. године, у коме је било сједиште библиотеке, пресељена је у просторије Црвеног крста Градишка и СПиК Друштва „Просвјета“ у Улици Митрополита Георгија Николајевича бр. 22.

Услови који се користе за рад библиотеке су сваким даном све лошији.

# ГОДИШЊИ ОБРАЧУН

**Финансијски извјештај од 1. 1 - 31. 12. 2022. године**

|  |  |  |  |  |  |
| --- | --- | --- | --- | --- | --- |
| **Ред.бр.** | **Koнто** | **О П И С** | **БУЏЕТ 2022.** | **Финансијски извјештај****01.01.-31.12.2022.** | **Индекс 5/4\*100** |
| 1 | 2 | 3 | 4 | 5 | 6 |
| **I** |  | **УКУПНИ ТРОШКОВИ** | **57.700,00** | **57.484,00** | **100** |
| **1.** | **410000** | **ТЕКУЋИ РАСХОДИ** | **43.900,00** | **43.314,00** | **99** |
| **1.1.** | **411000** | ***Расходи за лична примања*** | **1.600,00** | **1.500,00** | **94** |
|  | **411200** | Расходи за бруто накнаде трошкова и остала лична примања запослених | 1.600,00 |  1.500,00 | 94 |
| **1.2.** | ***412000*** | ***Расходи по основу коришћења роба и услуга*** | **42.100,00** | **41.627,00** | **99** |
|  | 412200 | Расходи по онову утрошка енергије, комуналних, комуникационих и транспортних услуга | 11.500,00 | 10.300,00 | 90 |
|  | 412300 | Расходи за режијски материјал (канцеларијскиматријал, одржавање чистоће) | 5.000,00 | 5.168,00 | 103 |
|  | 412400 | Расходи за материјал за посебне намјене | 300,00 | 296,00 | 99 |
|  | 412500 | Расходи за текуће одржавање | 1.000,00 | 973,00 | 97 |
|  | 412600 | Расходи по основу путовања и смјештаја – гориво | 3.300,00 | 3.283,00 | 100 |
|  | 412700 | Расходи за стручне услуге (Услуге финансијског посредовања, услуге осигурања, информисање, компјутерске услуге и др.) | 2.600,00 | 3.213,00 | 124 |
|  | 412900 | Остали непоменути расходи (стручно усавршавање запослених, бруто накнаде ван радног односа, репрезентација) | 18.400,00 | 18.394,00 | 100 |
|  | 418400 | Расходи из исте јединице власти | 200,00 | 187,00 | 93 |
| **2.** | ***510000*** | **ИЗДАЦИ ЗА НЕФИНАНСИЈСКУ ИМОВИНУ** | **13.800,00** | **14.170,00** | **103** |
|  | 511300 | Издаци за набавку постројења и опреме | 13.800,00 | 14.170,00 | 103 |

**Министарство просвјете и културе Републике Српске**

|  |  |  |  |  |  |
| --- | --- | --- | --- | --- | --- |
|  | **410000** | **ТЕКУЋИ РАСХОДИ** |  | **280.561,00** |  |
|  | 411100 | Расходи за бруто плате запослених |  | 270.638,00 |  |
|  | 411200 | Расходи за бруто накнаде трошкова и осталих личних примања |  | 3.285,00 |  |
|  | 411300 | Расходи за накнаде плата запослених за вријеме боловања |  | 6.638,00 |  |
|  | 411400 | Расходи за отпрмнине и једнократне помоћи |  |  |  |
|  | 412000 | Расходи по основу коришћења роба и услуга |  |  |  |
|  |  | ЗБИРНИ РАСХОДИ ГРАД ГРАДИШКА И МИНИСТАРСТВО ПРОСВЈЕТЕ И КУЛТУРЕ РЕПУБЛИКЕ СРПСКЕ |  | 338.045,00 |  |
|  |  |  |  |  |  |

 ЈУ „Народна библиотека“ Градишка је остварила приходе од чланарине за период

 1. 1 - 31. 12. 2022. године у износу од 2.275,00 КМ.

# ЗАКЉУЧАК

1. Како би активности ЈУ „Народна библиотека“ Градишка биле што успјешније потребно је пресељење у условније просторије.

Циљ је да се и у будуће развија култура на подручју града, па и шире, да се подстакне на читање, те да се библиотека и писана ријеч приближе суграђанима. И даље ће се активно радити на богаћењу књижног фонда, стручном раду у библиотечкој дјелатности и ширити лепеза равноврсности тематике и грађе, те чувати књига.

Број протокола: 100/23

Датум: 22. 3. 2023. године

 **Директор:**

 **Сњежана Миљковић, проф.**